PTT-BCP ประกาศขึ้นราคาน้ำมันทุกชนิด 40 สต./ลิตร เว้น E85 ขึ้น 20 สต./ลิตร เริ่มพรุ่งนี้!
PTT-BCP ประกาศขึ้นราคาน้ำมันทุกชนิด 40 สต./ลิตร เว้น E85 ขึ้น 20 สต./ลิตร เริ่มพรุ่งนี้!
25 ธ.ค. 2560

บริษัท ปตท.จำกัด (มหาชน) หรือ PTT และบริษัท บางจากคอร์ปอเรชั่น จำกัด (มหาชน) หรือ BCP แจ้งปรับขึ้นราคาขายปลีกน้ำมันทุกชนิด ลิตรละ 40 สตางค์ ยกเว้น E85 ปรับขึ้น 20 สตางค์ โดยมีผลตั้งแต่เวลา 05.00 น. วันพรุ่งนี้ (26 ธ.ค.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมัน PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท.ลิตรละ 35.36 บาท, แก๊สโซฮอล์ 95 ลิตรละ 28.25 บาท, แก๊สโซฮอล์ 91 ลิตรละ 27.98 บาท, E20 ลิตรละ 25.74 บาท, E85 ลิตรละ 20.84 บาท ส่วนดีเซล ลิตรละ 27.19 บาท (ราคานี้ยังไม่รวมภาษีท้องที่ของแต่ละจังหวัด)